Κροκέτες με τόνο
Με τόνο, λαχανικά και νιφάδες βρώμης φτιάχνουμε γρήγορες και απολαυστικές κροκέτες στο τηγάνι!
400 γρ. πατάτες, σε μικρά κυβάκια, 1/2 κούπα καλαμπόκι κατεψυγμένο, 425 γρ. τόνο κονσέρβας, σε νερό, 3 φρέσκα κρεμμυδάκια, ψιλοκομμένα, 3 ασπράδια αυγών, 2 κούπες νιφάδες βρώμης, χοντροκοπανισμένες στο γουδί, 2 - 3 κ.σ. ελαιόλαδο, αλατοπίπερο κατά βούληση, 4 - 6 κούπες ανάμεικτα σαλατικά και μυρωδικά, αρτυμένα με μια ελαφριά βινεγκρέτ, για το σερβίρισμα
Για να φτιάξουμε τις κροκέτες τόνου, ξεκινάμε βράζοντας τις πατάτες σε αλατισμένο νερό για 12 - 15 λεπτά ή μέχρι να μαλακώσουν. Τα τελευταία 2 λεπτά ρίχνουμε στην κατσαρόλα το καλαμπόκι.Στραγγίζουμε τα λαχανικά και τα επαναφέρουμε στην κατσαρόλα. Τα λιώνουμε με το πρες πουρέ ή με πιρούνι (δεν χρειάζεται να λιώσουν εντελώς). Αφήνουμε τον πουρέ να κρυώσει, για περίπου 15 λεπτάΠροσθέτουμε τον τόνο θρυμματισμένο, τα κρεμμυδάκια και το 1 ασπράδι αυγού, χτυπημένο καλά. Αλατοπιπερώνουμε και ανακατεύουμε να ενωθούν τα υλικά. Βάζουμε σε ένα βαθύ πιάτο τη βρώμη με αλατοπίπερο και σε ένα άλλο τα άλλα δύο ασπράδια και τα χτυπάμε.Πλάθουμε 16 κροκέτες στο σχήμα μικρού λουκάνικου, τις περνάμε από το χτυπημένο ασπράδι και μετά τις ρολάρουμε στη βρώμη.Ζεσταίνουμε το λάδι σε ένα μεγάλο αντικολλητικό τηγάνι σε μέτρια προς δυνατή φωτιά.Τηγανίζουμε τις κροκέτες μέχρι να χρυσίσουν από όλες τις πλευρές για 7 - 10 λεπτά συνολικά. Σερβίρουμε με τη σαλάτα και φετούλες λεμονιού.
Αυγά,Βρώμη,Πατάτες,Τόνος,Light